钦定古今图书集成/理学汇编/学行典/第132卷 > 徐三重庸斋日记 > 《敬义堂铭》龙大有
## 钦定古今图书集成/理学汇编/学行典/第132卷 > 徐三重庸斋日记 > 《敬义堂铭》龙大有

惟天所付，惟人所具。统体浑涵，脉络森布。无欲则静，
有感即通。一以贯之，圣道从容。作圣之功，厥要奚在？
敬以直内，义以方外。大则治平，小则纤细。此道参衡，
不可或离。匪敬则邪，匪义则舛。是曰“枉之，生也幸免。”
钦哉圣训，铭此公堂。凡我官守，顾𬤊靡忘。